INTUCH แจงรอบอร์ด-ผถห. ตัดสินใจ หลังครม.ชี้ต้องถือ THCOM เพิ่มเป็น 51%
INTUCH แจงรอบอร์ด-ผถห. ตัดสินใจ หลังครม.ชี้ต้องถือ THCOM เพิ่มเป็น 51% ของจำนวนหุ้นทั้งหมด
INTUCH แจงรอบอร์ด-ผถห. ตัดสินใจ หลังครม.ชี้ต้องถือ THCOM เพิ่มเป็น 51% ของจำนวนหุ้นทั้งหมด
8 ก.ย. 2564

บริษัท อินทัช โฮลดิ้งส์ จำกัด (มหาชน) หรือ INTUCH เปิดเผยว่า สืบเนื่องจากกรณีที่คณะรัฐมนตรี (ครม.) มีมติต่อแนวทางดำเนินการตามสัญญากิจการดาวเทียมสื่อสารภายในประเทศ กรณีการอนุมัติแก้ไขสัญญาฉบับที่ 5 โดยเห็นควรให้ บริษัทฯ ถือหุ้นใน บริษัท ไทยคม จำกัด (มหาชน) หรือ THCOM ไม่ต่ำกว่า 51% ของจำนวนหุ้นทั้งหมดนั้น
บริษัทฯ และ THCOM เป็นบริษัทจดทะเบียนในตลาดหลักทรัพย์ฯ การดำเนินการที่สำคัญใดๆ ต้องได้รับอนุมัติจากที่ประชุมคณะกรรมการบริษัท และ/หรือ ที่ประชุมผู้ถือหุ้น ซึ่งเป็นการปฏิบัติตามกฎหมายและกฎเกณฑ์ต่างๆ ที่เกี่ยวข้องเสียก่อน ประกอบกับสัญญาสัมปทานดาวเทียมกำลังจะสิ้นสุดลงตามอายุของสัญญาในวันที่ 10 กันยายน 2564 นี้จึงต้องพิจารณาถึงเงื่อนไขและเงื่อนเวลาในการดำเนินการนั้นด้วย
อย่างไรก็ดี บริษัทยังไม่ได้รับหนังสือ หรือ เอกสารใดจาก กระทรวงดิจิทัลเพื่อเศรษฐกิจและสังคม ในเรื่องดังกล่าวแต่อย่างใด โดยหากมีความชัดเจนหรือได้รับทราบในรายละเอียดของมติคณะรัฐมนตรีในเรื่องดังกล่าว บริษัทฯจะชี้แจงให้ผู้ถือหุ้นทราบต่อไป